विश्व हिन्दू परिषद बजरंग दल ने चलाई खूनदान संपर्क मुहिम
भास्कर संवाददाता | होशियारपुर
विश्वहिन्दू परिषद बजरंग दल की ओर से खूनदान करने के लिए संपर्क साधने की मुहिम चलाई गई। नगर सुरक्षा प्रमुख गौरव गौरा की अध्यक्षता में चलाई जा रही मुहिम के तहत शहर के मोहल्लों में जाकर कार्यकर्ताओं से संकल्प पत्र भरवाए और खूनदान करने के लिए प्रेरणा दी। इस अवसर पर विश्व हिन्दू परिषद जिला मंत्री जसवीर सिंह ने कार्यकर्ताओं को खूनदान करने का महत्व बताया। उन्होंने कहा कि संगठन की ओर से सभी अस्पतालों में और ब्लड बैंकों में विज्ञापन पत्र लगवाए गए हैं जिन पर सेवा प्रमुखों के नंबर हैं। उन पर संपर्क साधने पर सब ब्लड ग्रुपों की पूर्ति की जाएगी। इस अवसर पर नगर सह सेवा प्रमुख निखिल ओहरी ने बताया कि नगर के सब खंडों पर सेवा प्रमुखों की नियुक्तियां कर दी गई हैं जोकि सेवा कार्यों में अपना पूरा योगदान दे रहे हैं।
इस अवसर पर नगर सह-मंत्री राजवीर सिंह, नगर चालीसा प्रमुख कुलदीप सिंह, नगर चालीसा सह प्रमुख रजत ठाकुर, निशिकांत शर्मा, जसविंदर कुमार, दीपांशु ओहरी, दीपांश कुमार, रमन सैनी, सौरभ शर्मा, शुभम शर्मा, साहिल हंस, रूबी सिंह, सुमंत, आनन्द, हरमन सिंह आदि मौजूद थे।
विज्ञापन पत्र दिखाते हुए विश्व हिन्दू परिषद बजरंग दल के सदस्य।
hin_Deva bho_Deva hin_Deva awa_Deva hin_Deva